stanford-oval/wikipedia huggingface dataset:
כוח צנטריפוגלי

בפיזיקה, כּוֹחַ צֶנְטְרִיפוּגָלִי (מלטינית, "בורח מהמרכז": centrum – מרכז, fugere – לברוח; לפי האקדמיה ללשון העברית: כּוֹחַ סִרְכּוּזִי) הוא כוח מדומה המושך גוף הנתון בתנועה מעגלית לאורך רדיוס הסיבוב בכיוון הפונה החוצה ממרכז המעגל.
איור הממחיש את מקורו של הכוח הצנטריפוגלי. 
 הקו האדום מתאר את המסלול שהיה עושה הנוסע אילולא היו דפנות לאוטובוס. 
 בשני האיורים האוטובוס מבצע פנייה – קשת של מסלול מעגלי.
נניח שיש לנו גוף בעל מסה m שמבצע תנועה מעגלית קבועה ברדיוס r. על אף שגודל המהירות לא משתנה, גוף שמבצע תנועה כזו נמצא בתאוצה, מפני שכיוון המהירות משתנה. בכל רגע נתון יש לגוף מהירות קווית בכיוון המשיק למעגל הסיבוב, וכיוון זה משתנה. עקרון ההתמדה קובע שהגוף שואף להתמיד בתנועה ישרה בכיוון המשיק, ולכן הגוף "נמשך" כלפי חוץ הסיבוב. משיכה זו היא הכוח הצנטריפוגלי, והיא למעשה מקרה פרטי של כוח ד'לאמבר.
כדי לקיים תנועה מעגלית חייב להיות כוח המושך את הגוף כלפי מרכז הסיבוב. כוח זה נקרא כוח צנטריפטלי. בניגוד לכוח הצנטריפוגלי, הכוח הצנטריפטלי אינו כוח מדומה. מכיוון שהכוח הצנטריפטלי ניצב למהירות, הוא משנה את כיוונה, אך לא את גודלה.
מתמטית, הכוח הצנטריפוגלי ניתן לביטוי באופן הבא:
F=ma_{r}=m{\frac {v^{2}}{r}}=m\omega ^{2}r
כאשר m היא מסת הגוף,  \ a_{r} היא התאוצה הרדיאלית,  \ v היא המהירות, r הוא רדיוס הסיבוב ו- \ \omega  היא המהירות הזוויתית.
מתקיים  \ \omega   \ v=r
(הפיתוח המתמטי המפורט מופיע בערך כוח קוריוליס)
דוגמה לכוח הצנטריפוגלי מחיי היום יום היא המשיכה כלפי חוץ שאנו חשים בקרוסלה מסתובבת, או כלפי קירות המכונית כאשר היא מבצעת סיבוב. כפי שרואים בנוסחה, ככל שהקרוסלה מסתובבת במהירות גבוהה יותר, כך הכוח הצנטריפוגלי חזק יותר, וקשה יותר שלא לעוף מהקרוסלה.
אי הבנות נפוצות

רבים נוטים שלא להשתמש במושג "כוח צנטריפוגלי" כיוון שהוא כוח מדומה, וכך אף נלמד בבתי הספר בישראל. בחישובים ובפתרון תרגילים הכוח הצנטריפוגלי לא מופיע, ובמקומו מופיע הכוח הצנטריפטלי. לכן, תלמידים רבים חושבים כי מבחינה מדעית מדויקת אין לצמד המילים "הכוח הצנטריפוגלי" משמעות אמיתית. לא כך הדבר. המונח "כוח מדומה" אינו אומר שכוח זה אינו "קיים" במציאות. הכוח הצנטריפוגלי הוא אומנם כוח מדומה, אך במערכת מסתובבת הוא ניתן למדידה, ואף יכול לבצע עבודה. לכן, אין זה מדויק לומר כי הכוח הצנטריפוגלי לא קיים, אלא רק כי הוא אינו קיים במערכות ייחוס אינרציאליות. אדרבא, בחישובים פיזיקליים במקרים רבים מעדיפים המדענים והמהנדסים להשתמש במערכות ייחוס מסתובבות, ובמקרים אלה יש לכוח הצנטריפוגלי תפקיד חשוב. לדוגמה, הכוח הצנטריפוגלי אחראי לכך שגודל תאוצת הכובד האפקטיבית של כדור הארץ משתנה עם קו הרוחב שנמצאים בו.
ראו גם

כוח צנטריפטלי
כוח מדומה
מערכת ייחוס
כוח קוריוליס
וסת צנטריפוגלי
הערות שוליים

↑  כּוֹחַ סִרְכּוּזִי במילון גאוגרפיה אנושית (תשע"ז), באתר האקדמיה ללשון העברית
| --- | --- |
בקרת זהויות :  NLI: 987007284966105171  BNE: XX544264  GND: 4257608-8  LCCN: sh85021931
סנגור במבחן (סדרת טלוויזיה)

| --- | --- |

 מבוסס על:  ספריו של מייקל קונלי: "The Brass Verdict" (אנ') "The Fifth Witness" (אנ') "The Gods of Guilt" (אנ')
 סוגה:  דרמה משפטית, סדרת דרמה, מותחן משפטי, סדרת מתח, סדרת מסתורין, פשע, סדרה המבוססת על ספר 
 יוצרים:  דייוויד אי קלי 
 כותבים:  דייוויד אי קלי 
 בימוי:  ליז פרידלנדר 
 שחקנים:  מנואל גרסיה-רולפו (Mickey Haller)  נב קמפבל (Margaret McPherson)  Ntare Mwine  ליסה גיי המילטון  כריסטופר גורהאם  אנגוס סמפסון  Jazz Raycole  ג'יימי מק'שיין  בקי ניוטון  רג'י לי 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  3 
 מספר פרקים:  30 (נכון ל־17 באוקטובר 2024) 
 הפקה
 מפיקים בפועל:  Dailyn Rodriguez 
 חברת הפקה:  A&E נטוורקס 
 הפצה:  נטפליקס 
 אתר צילומים:  לוס אנג'לס 
 מוזיקה:  דייוויד באקלי 
 אורך פרק:  56–43 דקות
 שידור
 רשת שידור:  נטפליקס 
 תקופת שידור מקורית:  13 במאי 2022 – הווה 
 קישורים חיצוניים
 אתר רשמי
 דף התוכנית ב-IMDb
 
סנגור במבחן (באנגלית: The Lincoln Lawyer) היא סדרת דרמה משפטית אמריקאית, שנוצרה והופקה על ידי דייוויד אי קלי, המבוססת על ספריו של מייקל קונלי, שיצאו לאור החל משנת 2008.
העונה הראשונה, שמבוססת על הרומן "The Brass Verdict" (אנ'), עלתה לשידור בנטפליקס ב-13 במאי 2022. העונה השנייה, שמבוססת על הרומן "The Fifth Witness" (אנ'), עלתה לשידור ב-6 ביולי 2023. העונה השלישית, שמבוססת על הרומן "The Gods of Guilt" (אנ'), עלתה לשידור ב-17 באוקטובר 2024. בינואר 2025 הסדרה חודשה לעונה רביעית, שתהיה מבוססת על הרומן "The Law of Innocence" (אנ').
עלילה

הסדרה מתמקדת במיקי הולר, אידיאליסט, שמנהל את פרקטיקת עריכת הדין שלו מהמושב האחורי של מכוניתו, לינקולן שחורה, כשהוא לוקח על עצמו תיקים גדולים וקטנים ברחבי העיר לוס אנג'לס.
צוות שחקנים ודמויות

מנואל גרסיה-רולפו – מיקי הולר
נב קמפבל – מגי מקפירסון
בקי ניוטון – לורנה
ג'אז רייקול – איזי
אנגוס סמפסון – סיסקו
כריסטופר גורהאם – טרבור אליוט
צוות שחקנים ודמויות > משנה

נטרה גומה מבאהו מווין – הבלש ריימונד גריגס
ליסה גיי המילטון – השופטת מרי הולדר
ג'יימי מקשיין – הבלש לי לננקפורד
רג'י לי – אנג'לו סוטו
קריסטה וורנר – היילי הולר
פיונה רנה - גלוריה דייטון
אליוט גולד - דייוויד "ליגל" סיגל
פרקים

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 13 במאי 2022 | 13 במאי 2022 |
|  | 2 | 10 | 5 | 6 ביולי 2023 | 6 ביולי 2023 |
|  | 2 | 10 | 5 | 3 באוגוסט 2023 | 3 באוגוסט 2023 |
|  | 3 | 10 | 10 | 17 באוקטובר 2024 | 17 באוקטובר 2024 |
הפקה

בשנת 2018, דייוויד אי קלי כתב את התסריט לסדרת טלוויזיה. בפברואר 2020 פורסם כי קיילה סאנצ'ז לוהקה לתפקיד ראשי בסדרה ואילו אנגוס סמפסון וג'אז רייקול הצטרפו כמה שבועות לאחר מכן בתפקידי סיסקו ואיזי, בהתאמה. במאי 2020, דווח שהסדרה לא תופק ב-CBS, שהתחייבה להפקתו, עקב מגפת הקורונה בארצות הברית.
בזמן ההחלטה שנשיאת "CBS Entertainment" קלי קאהל כינתה "החלטה קשה", נכתבו שני תסריטים לסדרה, כששניים נוספים בפיתוח, ולוגאן מרשל-גרין היה במשא ומתן לגלם את הדמות הראשית, מיקי האלר. ב-11 בינואר 2021, נטפליקס רכשה את הסדרה עם התחייבות להפקת 10 פרקים, והודיעה כי מנואל גרסיה-רולפו יככב בתפקיד האלר. בפברואר 2021, נב קמפבל ובקי ניוטון לוהקו לתפקידים ורייקול וסמפסון לוהקו שוב לאחר ביטולה הראשוני. כריסטופר גורהאם לוהק במרץ. באפריל, נטארה גומה מבהו מיווין לוהק לתפקיד שנוצר במיוחד עבורו בסדרה, כאשר ליסה גיי המילטון, ג'יימי מקשיין ורג'י לי לוהקו לתפקידים חוזרים. קריסטה וורנר לוהקה במאי אותה שנה.
באוגוסט 2023 הסדרה חודשה לעונה שלישית. העונה השלישית עלתה לשידור ב - 17 באוקטובר 2024 בנטפליקס.
הפקה > צילומים

צילומי הסדרה החלו בלוס אנג'לס ב-30 במרץ 2021. באותו יום, הסופר מייקל קונלי חשף ברשתות החברתיות כי מגפת הקורונה עיכבה בעבר את שלב הצילומים במשך כשנה. ב-8 ביוני 2021, קונלי אמר בראיון ששישה מתוך עשרת הפרקים צולמו, מתוכם שלושה מהם נערכו לחלוטין, תוך אישור לכך שאחיו למחצה של האלר, הארי בוש (בגילומו של טיטוס ווליבר), לא יופיע בסדרה מכיוון ששתי הסדרות משודרות ברשתות שונות. הצילומים הסתיימו ב-3 באוגוסט 2021. אתרי הצילום הבולטים כללו את Admiralty Way במרינה דל ריי, רחוב ספרינג מרכז העסקים הראשי של לוס אנג'לס, גראנד אווניו, תיאטרון ווילשייר אבל, ושדרות וילשייר.
הפקה > תביעה משפטית

באוגוסט 2021, חברת הבת של A+E Studios,‏ Frankl & Bob Films II, LLC, הגישה תביעה נגד ViacomCBS בגין הפסדים של "מיליוני דולרים" לאחר שזו החליטה לא להתקדם עם הסדרה בשנה הקודמת. תוך ציטוט של הקמת החברה ב-4 בדצמבר 2019, נכתב במסמכים כי "לאחר המיזוג, ההנהגה החדשה של ViacomCBS, בראשות [ג'ורג' צ'יקס] ביקרה את החלטתה של רשת CBS להיכנס להתחייבות לסדרה בת 13 הפרקים", וכי לאחר מכן מצאה כי ההפקה "אינה בעלת ערך עבור "ViacomCBS". מר צ'יקס וחבריו המנהלים של החברה החליטו שעדיף עבור "ViacomCBS" כולה אם רשת CBS תפר את ההתחייבות הזו." במסמכים שהגישו נטען כי "ViacomCBS" דחתה את הסדרה מכיוון שהפרק הראשון עדיין לא צולם.
הפצה

הסדרה הוקרנה לראשונה בנטפליקס ב-13 במאי 2022.
אוזבקיסטן במשחקים האולימפיים לנוער

אוזבקיסטן משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האוזבקיסטנים 29 מדליות, מהן שש מדליות זהב. אוזבקיסטן משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אוזבקיסטני במדליה במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של אוזבקיסטן למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בעשרה ענפי ספורט. המשלחת זכתה ב-7 מדליות. המשלחת הגיעה להישגים בענף האגרוף, בה היא זכתה במדליית כסף (קטגוריית משקל מעורב נערים) ושתי מדליות ארד (קטגוריות משקל זבוב קל וכבד קל נערים), ובענף ההיאבקות, בה היא זכתה בשלוש מדליות ארד: נערים, סגנון יווני-רומי עד 85 ק"ג, נערים, סגנון חופשי עד 76 ק"ג ונערות, סגנון חופשי עד 52 ק"ג. כמו כן, זכתה המשלחת במדליית כסף בענף הג'ודו בתחרות הנערים עד 55 ק"ג. המשלחת הגיעה להישגים גם בענפי האתלטיקה עם עלייה למקצי הגמר בקפיצה משולשת, ובהרמת משקולות שם הגיעה למקום הרביעי בתחרות הנערים עד 69 ק"ג. המשלחת השתתפה בתחרויות בענפים התעמלות, טאקוונדו, טניס שולחן, קליעה ושחייה ללא הגעה להישגים משמעותיים.
ב-15 באוקטובר 2010, הוועד האולימפי הבינלאומי הודיע כי בבדיקות של נורבק חאקולוב, שזכה במדליית כסף בענף היאבקות בתחרות בסגנון יווני-רומי עד 50 ק"ג התקבלה תוצאה חיובית עבור פורוסמיד. חאקולוב נפסל ונלקחה ממנו מדליית הכסף, אולם לא התקבלה החלטה האם לקדם בדירוג את יתר הספורטאים.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 28 ספורטאים שהתחרו ב-11 ענפי ספורט והייתה המשלחת הגדולה ששלחה אוזבקיסטן עד כה. המשלחת זכתה בשמונה מדליות, מתוכן שתי מדליות זהב. ההישגיים הגבוהים ביותר נרשמו בענפים אגרוף, בה היא זכתה במדליית זהב (קטגוריית משקל מעורב נערים) ומדליית כסף (קטגוריית משקל זבוב קל נערים), והיאבקות, בה היא זכתה במדליית זהב בתחרות בסגנון יווני-רומי עד 50 ק"ג נערים. המשלחת הגיעה להישגים גם בענפים הרמת משקולות עם זכייה במדליית כסף וארד, טאקוונדו עם מדליית כסף בתחרות נערות מעל 63 ק"ג, ג'ודו  עם מדליית ארד בתחרות נערים עד 66 ק"ג והתעמלות עם מדליית ארד בסוס סמוכות. המשלחת גם העפילה לגמרים בתחרויות בענף הקליעה.
השתתפות במשחקים > משחקי החורף > אולימפיאדת הנוער אינסברוק (2012)

אוזבקיסטן השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהשתתף בענף סקי אלפיני בהם לא הגיעה להישג משמעותי.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

אוזבקיסטן במשחקים האולימפיים
אוזבקיסטן במשחקים הפאראלימפיים
הערות שוליים

↑  "IOC catches 2 wrestlers doping at Youth Olympics", AP, ‏15 October 2010
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
הג'ודוקא נזרוב מאוזבקיסטן באולימפיאדת 2018 (משמאל)
דן רומן

דן רומן (נולד ב-27 באוגוסט 1982 בירושלים) הוא כדורגלן עבר ישראלי ששיחק בעמדת הקשר.
קריירת משחק

רומן החל את הקריירה שלו בקבוצת הבוגרים של הפועל ירושלים בעונת 1999/2000, ואת הופעת הבכורה שלו ערך בניצחון על בני יהודה. בהפועל ירושלים שיחק במשך שש עונות שלאחריהן הושאל להכח רמת גן שעלתה אז לליגת העל. במדי הכח הציג רומן יכולת טובה אך בסיום העונה קבוצתו ירדה לליגה הלאומית, ובקיץ 2007 עבר רומן למכבי תל אביב.
בקיץ 2009 עבר רומן למכבי פתח תקווה, ובמדיה שיחק 28 משחקים וכבש שער אחד. בתחילת עונת 2010/2011 לא הצליח רומן למצוא קבוצה ולא שיחק, עד שב-13 בדצמבר 2010 חתם בהפועל רמת גן, ובתום העונה ירד עמה לליגה הלאומית.
בשנת 2011 חתם רומן בקבוצת וינדאם מליגת המשנה ההולנדית, וכעבור שנה חזר לישראל חתם בבית"ר תל אביב רמלה מהליגה הלאומית.
בשנת 2013 לקח רומן חלק פעיל בהקמת ועד השחקנים החדש שהוקם יחד עם ההסתדרות, ועם הקמתו היה לראש הוועד הראשון.
ביוני 2013 חתם רומן שוב בהפועל רמת גן, לאחר שירדה לליגה הלאומית. בחלון ההעברות של ינואר 2014 שוחרר מהקבוצה וחתם בהפועל קטמון ירושלים. רומן כבש ארבעה שערים עד תום העונה, אך לא הצליח לסייע לה להינצל מירידה לליגה א'.
ב-1 באוקטובר 2014 הצטרף רומן למכבי שעריים מליגה א', ובתום עונת 2014/2015 פרש ממשחק פעיל.
קריירת אימון

לאחר פרישתו ממשחק פעיל בשנת 2015 הצטרף רומן לצוות האימון במחלקת הנוער של מכבי תל אביב. בשנים 2018-2016 חי בגרמניה ושימש כסקאוט בדינמו דרזדן מהבונדסליגה השנייה.
ביוני 2018 מונה רומן למאמן קבוצת נערים ב' של הפועל תל אביב. ב-5 בדצמבר 2018, לאחר מינויו של אופיר חיים למאמן הקבוצה הבוגרת של המועדון, מונה רומן לעוזר מאמן הקבוצה. רומן עזב את התפקיד ואת המועדון ביולי 2020, ומונה לעוזרו של ריימונד אטוולד במכבי נתניה. בשנים 2021–2024 שימש כמאמן הנוער במכבי נתניה.
ב-3 ביוני 2024 מונה למאמן מכבי פתח תקווה. ב-15 ביולי 2024 ניהל את משחקו הרשמי הראשון כמאמן ראשי, בהפסד 0–2 למכבי תל אביב במסגרת אלוף האלופים 2024. ב-16 בספטמבר 2024 השיג את ניצחון הבכורה ב-0–1 על הפועל חדרה. ב-7 בדצמבר פוטר מתפקידו.
תארים > כמאמן

מכבי פתח תקווה
סגנות אלוף האלופים: 2024
חיים אישיים

רומן בעל תואר ראשון בסוציולוגיה, תואר שני בפילוסופיה והיסטוריה ותואר שני נוסף בניהול כדורגל. נשוי לרקדנית אייר אלעזרא.
הערות שוליים

↑   עירד צפריר, "אם לדבר בלשון מרקסיסטית, מבנה הכוח מוטה באופן מובהק", באתר הארץ, 5 בינואר 2014
↑  אסי ממן, ‏דה סוזה חתם בהפועל קטמון, גם דן רומן הצטרף, באתר ONE‏, 3 בפברואר 2014
↑  אורן יוסיפוביץ‏, דן רומן: "המשחק בין מרמורק לשעריים יותר מלחיץ מברצלונה - ריאל", באתר וואלה, 26 באוגוסט 2017
↑  נדב צנציפר, דן רומן מונה לעוזר מאמן הפועל ת"א, באתר ynet, 5 בדצמבר 2018
↑  מאור רחמני, ‏סלים טועמה יהיה עוזרו של קלינגר בהפועל, באתר ONE‏, 22 ביולי 2020
↑  רענן ברנובסקי‏, דן דומן פוטר ממכבי פתח תקווה, תמיר לוזון ישמש מאמן זמני, באתר וואלה, 7 בדצמבר 2024
↑  אהרון גולדברג, גיא פרחי, רות פרל־בהריר, ‏מיוחד לט"ו באב: הכירו את הפאוור קאפלז של תל אביב - חלק ראשון, באתר "Time Out ישראל", 2 באוגוסט 2017
פמלה באך

| --- | --- |

פמלה באך בבכורת הסרט YOU ב-13 במאי 2009
 לידה:  16 באוקטובר 1963 טלסה, אוקלהומה, ארצות הברית
 התאבדה:  5 במרץ 2025 (בגיל 61) לוס אנג'לס, קליפורניה, ארצות הברית
 שם במה:  Pamela Bach 
 שם לידה:  Pamela Ann Weissenbach 
 מדינה:  ארצות הברית 
 תקופת הפעילות:  1985–2025 (כ־40 שנה)
 מקום לימודים:  Northeastern Oklahoma A&M College 
 בן או בת זוג:  דייוויד הסלהוף (1989–2006) 
 מספר צאצאים:  2 
 האתר הרשמי
 פרופיל ב-IMDb
 
פמלה באך (באנגלית: Pamela Bach;‏ 16 באוקטובר 1963 – 5 במרץ 2025) הייתה שחקנית אמריקאית והייתה אשתו של השחקן דייוויד הסלהוף.
ביוגרפיה

היא נולדה בשנת 1963 בטלסה שבאוקלהומה בשם פמלה אן וייסנבאך (Pamela Ann Weissenbach) כבת האמצעית מבין שלוש בנות. אמה הייתה דוגמנית וגם היא דגמנה כנערה. באך למדה בתיכון טולסה איסט סנטרל ובהמשך למדה הנדסה ואמנויות התיאטרון במכללת "Northeastern Oklahoma A&M". בשנת 1985 באך עברה ללוס אנג'לס על מנת להתמקד בקריירת משחק.
היא התפרסמה כאשר שיחקה בסדרה "משמר המפרץ". לאורך השנים היא שיחקה במגוון סדרות טלוויזיה אביר על גלגלים, חופשי על הבר, צעירים חסרי מנוח נחש צפע, The Fall Guy (אנ'), וטי.ג'יי הוקר (אנ').
בנוסף, לאורך השנים היא גם שיחקה במספר סרטי קולנוע, כולל בסרט "ראסטי ג'יימס" בשנת 1983, בסרט "Appointment with Fear" בשנת 1985, בסרט "Some Nudity Required" בשנת 1988, בסרט "Route 66" בשנת 1998, בסרט "Castle Rock" בשנת 2000, ובסרט "More than Puppy Love" בשנת 2002.
חיים אישיים

באך פגשה את דייוויד הסלהוף לראשונה בשנת 1985 בסט הצילומים של הסדרה "אביר על גלגלים" בה הוא כיכב. באך והסלהוף התחתנו בדצמבר 1989 ובהמשך נולדו לבני הזוג שתי בנות. בני הזוג התגרשו לבסוף באוגוסט 2006. דייוויד הסלהוף השיג בהמשך את המשמורת על שתי הבנות.
מותה

ב-5 במרץ 2025 התגלתה גופתה של באך בביתה שבלוס אנג'לס עם פצע מירי. מותה נקבע בהמשך כהתאבדות.
גלוי ונעלם

גלוי ונעלם הוא אלבום הסולו השני של יהודית רביץ, אשר יצא בשנת 1980.
את כל שירי האלבום הלחינה רביץ, פרט ל"אחיזת עיניים", שהלחין שלמה גרוניך, ול"שיר ללא שם", שהלחין שלום חנוך. האלבום הוקלט באולפני טריטון של טומי פרידמן. הוא קיבל מעמד של "אלבום זהב", על כך שמכר יותר מ־20 אלף עותקים.
על שירי האלבום שחיבר יעקב גלעד כתב המבקר בן שלו ב־2010:
לפני 30 שנה השירים האלה נתפשו כשירים פשוטים: אשה שרה על היחסים שלה עם גבר. אבל התמונה – ואני מרשה לעצמי לחטוא בהשערה פסיכולוגיסטית לא בלתי סבירה – הרבה יותר מורכבת. למעשה אלה שירים שגבר כתב על היחסים שלו עם גבר, ואחר כך הושרו על ידי אשה שאוהבת נשים אבל יכלה להרגיש שהשירים מדברים מגרונה מכיוון שהם נכתבו על מערכת יחסים חד מינית.
רשימת רצועות

| גלוי ונעלם> מס' | גלוי ונעלם> שם | גלוי ונעלם> מילים | גלוי ונעלם> לחן | גלוי ונעלם> משך | גלוי ונעלם>  | גלוי ונעלם>  | גלוי ונעלם>  | גלוי ונעלם>  | גלוי ונעלם>  |
| --- | --- | --- | --- | --- | --- | --- | --- | --- | --- |
| 1. | ארבע לפנות בוקר  | יעקב גלעד | יהודית רביץ | 3:09 |  |  |  |  |  |
| 2. | עכשיו הכל בסדר  | יעקב גלעד | יהודית רביץ | 4:41 |  |  |  |  |  |
| 3. | בלדה על אדון כמעט וגברת כבר  | חנוך לוין | יהודית רביץ | 4:06 |  |  |  |  |  |
| 4. | שיר ללא שם  | שלום חנוך | שלום חנוך | 5:39 |  |  |  |  |  |
| 5. | אחיזת עיניים  | נירית ירון | שלמה גרוניך | 2:14 |  |  |  |  |  |
| 6. | כמו אל מים  | יענקל'ה רוטבליט | יהודית רביץ | 4:42 |  |  |  |  |  |
| 7. | יש אשר שקטים הם השמיים  | אברהם חלפי | יהודית רביץ | 3:16 |  |  |  |  |  |
| 8. | שיר ערש  | אלכסנדר פן | יהודית רביץ | 3:29 |  |  |  |  |  |
| 9. | שתיקת הים  | חיים גורי | יהודית רביץ | 4:55 |  |  |  |  |  |
| 10. | גלוי ונעלם  | יעקב גלעד | יהודית רביץ | 3:49 |  |  |  |  |  |
| משך כולל: | משך כולל: | משך כולל: | משך כולל: | 40:00 |  |  |  |  |  |
משתתפי האלבום

אלון הלל – תופים וכלי הקשה
שלום חנוך – גיטרות אקוסטיות
דוד קריבושי – עיבוד לכלי נשיפה
אילן מוכיח – סיתיסייזר, עיבודים
איתן גדרון – גיטרה בס
מיקי שביב – גיטרה בס פרטלס
שלמה גרוניך – פסנתר, עיבוד לכלי מיתר
פרנקי גליקסמן – אקורדיון
יעקב גלעד – מפיק
יהודה עדר – גיטרה חשמלית
ירוסלב יעקובוביץ – סופרן סקסופון, ליריקון, טנור סקסופון
טומי פרידמן – מעבד, מפיק מוזיקלי
מתי כספי – קונגס וקלבינט (2)
חיים קריו – גיטרות חשמליות
אבנר קנר – קלידים, פנדר, פסנתר
אלי מגן – גיטרה בס (2)
הגרינים בעיר הגדולה

| --- | --- |

לוגו הסדרה בעברית
 סוגה:  סדרת הנפשה, סדרת קומדיה, סדרת הרפתקאות
 יוצרים:  האחים הוטון
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  4
 מספר פרקים:  99
 הפקה
 מפיקים בפועל:  רוב רנזטי, Chris Houghton, Shane Houghton 
 חברת הפקה:  Disney Television Animation
 הפצה:  דיסני+, ערוץ דיסני, דיסני XD 
 אורך פרק:  22 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  18 ביוני 2018 – הווה
 תקופת שידור בישראל:  14 באוקטובר 2018 – הווה
 קישורים חיצוניים
 אתר רשמי
 דף התוכנית ב-IMDb
 
כרזת הסדרה באנגלית
הגרינים בעיר הגדולה (באנגלית: Big City Greens) היא סדרת הנפשה אמריקאית מסוגת קומדיה והרפתקאות, שנוצרה על ידי האחים הוטון והופקה על ידי Disney Television Animation. הסדרה החלה את שידוריה בארצות הברית ב-18 ביוני 2018 בערוץ דיסני. בישראל, הסדרה שודרה לראשונה ב-14 באוקטובר 2018 בדיבוב לעברית בערוץ דיסני.
העונה השנייה של הסדרה שודרה לראשונה בארצות הברית ב-16 בנובמבר 2019 ובישראל ב-8 במרץ 2020. ב-13 בינואר 2021 הסדרה חודשה לעונה שלישית, אשר החלה להיות משודרת במקור ב-9 באוקטובר 2021 ובישראל ב-3 ביולי 2022. ב-21 בינואר 2022 הסדרה חודשה לעונה רביעית, אשר החלה להיות משודרת במקור ב-23 בספטמבר 2023 ובישראל ב-10 בדצמבר של אותה שנה. ב-11 ביוני 2024, הסדרה חודשה לעונה חמישית.
בהשראת הסדרה הופק סרט טלוויזיה מוזיקלי באורך מלא בשם "הגרינים בעיר הגדולה הסרט: חופשה בחלל". שידור הבכורה של הסרט היה בערוץ דיסני בארצות הברית ב-6 ביוני 2024, כאשר יום למחרת הוא עלה לשירות הסטרימינג דיסני+. בישראל הסרט שודר בדיבוב עברי ב-30 באוגוסט 2024. במהלך הפרמיירה של הסרט הוכרז שספין אוף של הסדרה נמצא בפיתוח.
תקציר העלילה

הסדרה עוקבת אחר קריקט גרין, ילד כפרי שובב ואופטימי שעבר עם משפחתו לעיר הגדולה לאחר שאיבדו את החווה שלהם. בעיר, קריקט ומשפחתו כל פרק עוברים הרפתקה חדשה.
דמויות > דמויות ראשיות

קריקט ארנסט גרין (Cricket Ernest Green) - ילד כפרי, שובב ואופטימי, בעל אובססיה לא לנעול נעליים. עבד בבית קפה בעיר הגדולה בעקבות נזק ממשי שגרם. בן הזוג של גבריאלה, וחברו הטוב ביותר של רמי.
טילי גרין (Tilly Green) - ילדה כפרית מוזרה, אחותו הגדולה של קריקט, יש לה בובה הנקראת סקסון, מדמה את הבובה כאת העורך דין שלה.
ביל גרין (Bill Green) - אבא של קריקט וטילי. חקלאי חרוץ, סבלני ואופטימי. איבד את אחת מאצבעותיו, גרוש של ננסי.
ננסי גרין (Nancy Green) - אמא של קריקט וטילי, גרושתו של ביל. הייתה בעברה בכלא וגרה בקרוואן–נגרר משלה.
אליס דלורס גרין (Alice Delores Green) - סבתא של קריקט וטילי ואמא של ביל. רגזנית ולא אוהבת רעש, אנשים או את העיר הגדולה ואת ננסי. יש לה רגל מעץ. מכרה חלק גדול מהחווה לחברת פיתוח עירוני.
רמי רמינגטון (Remy Remyngton) - החבר הטוב ביותר של קריקט. בן להורים עשירים.
גלוריה סאטו (Gloria Sato) - עובדת לשעבר בבית הקפה של העיר הגדולה. גרה בעברה בפרברים. חלומה הגדול ביותר הוא לטוס לפריז.
דמויות > דמויות משנה

השוטר קיז (Officer Keys) - אחד השוטרים של העיר הגדולה.
צ'יפ וויסלר (Chip Whistler) - אויב של קריקט. נשברת לו השן בכל פרק שהוא מופיע. מנכ"ל החנות האורגנית "אורגניזולבו". הוא גורש מהעיר הגדולה.
(גברת) מריים צ'ו (Community Sue) - הבוסית של גלוריה וקריקט. ניהלה את בית הקפה של העיר הגדולה. לא מחייכת הרבה. התפטרה בעונה 2 תמורת כסף מצ'יפ.
אנדרומדה (Andromeda) - החברה הטובה ביותר של טילי, מאמינה במדע בדיוני.
בני (Benny) - ילד קטן וחמוד שמעריץ את קריקט.
גבריאלה (Gabriella) - ילדה שובבה ובת זוגו של קריקט, אותו פגשה בנשף יום האהבה. נסעה מהעיר לכמה שבועות.
גוונדולין זאפ (Gwendolyn Zapp) - מדענית מטורפת ועשירה שמנהלת את חברת "ביג טק". כמעט לקחה את המכונית של הגרינים למאדים.
סו הקהילתית (Community Sue) - מנהלת המרכז הקהילתי בעיר הגדולה.
מר גריגוריאן (Mr. Grigorian) - אדם עצבני ומבוגר בסכסוך ארוך שנים עם אליס, ידיד קרוב של טילי והבעלים של מילוש החתול.
וואסקאז (Vasquez) - שומר הראש של רמי, קצת יותר מדי קפדן בעבודתו. היה בעברו סוכן חשאי.
ראסל רמינגטון (Rasel Remyngton) - איש עשיר, חובב פוטבול ואבא של רמי.
דמויות > החיות של משפחת גרין

פניקס (Phoenix) - כלבה זקנה בעלת שיער ג'ינג'י. מנהיגה את שאר החיות. חברה של סמרטוט. שרדה בשריפה וחברה של קריקט עוד שהיה תינוק.
סמרטוט/פרעושית (Dirtbag) - חתול לבנבן עם כתמים שחורים. חבר בטלן של פניקס.
גברת ברנדה (Miss Brenda) - הפרה של משפחת גרין בעיר. בועטת ברגליה האחוריות כשהיא נלחצת.
קוקברן (Cogburn) - התרנגול של משפחת גרין, אוהב פאי, ורוצה להיות מנהיג החווה במקום פניקס, בעונה 2 פרק 40 "חוות החיות"
נחשי (Snakey) - נחש סגול אותו קנה קריקט, וכעת שייך לרמי אשר מטפל בו.
מליסה (Melissa) - העזה של משפחת גרין, באחד מהפרקים טילי מגלה שיש לה נשמה של כלב.
גברת דבי (Miss Debbie) - הפרה בחווה של משפחת גרין בכפר, המליטה בעונה 3 פרק 12 "החקלאי רמי" גורה בשם גב' דבי ג'וניור.
גברת דבי ג'וניור (Miss Debbie Junior) - ביתה של גברת דבי, החוות משפחת גרין בכפר.